Farmina Vet Life dog hypoallergenic, fish & potato 2kg - etabletka
Veterinárna diéta pre psy Farmina Vet Life dog hypoallergenic (fish & potato) Monoproteínové diéty na báze rýb predstavujú pre majiteľov psíkov s potravinovou alergiou alebo intoleranciou produkt prvej voľby. Príkladom takej diéty sú granule Farmina Vet Life dog hypoallergenic zo sladkých zemiakov a bielkovinami zo sušených rýb. Divoký sleď a sladké zemiaky Iba malá časť nepríjemných reakcií na potravu súvisí so skutočnou alergiou, no to my žiaľ nemáme ako zistiť. V súčasnosti jediný spôsob, ako diagnostikovať potravinovú alergiu u psov, je eliminačná diéta, pri ktorej nám môže pomocnú ruku podať monoproteínové krmivo. Princípom monoproteínovej diéty pre psy je, že pes nemôže byť alergický na bielkovinovú zložku, ktorej ešte nebol vystavený. Obľúbené sú najmä bezlepkové diéty s obsahom rýb, pretože aj bielkoviny z rýb predstavujú pre mnohých psíkov nový proteín. Aby sme iným druhom mäsa nekrivdili, každý jeden obsahuje proteíny nevyhnutné pre život a má v zdravej výžive psíka svoje čestné miesto. Tuky prítomné v červenom mäse sú však nasýtené a nie príliš vhodné pre psy s vyššou hladinou cholesterolu. Tuk rýb je naopak nenasýtený. Množstvo omega-3 mastných kyselín prospieva srdcu, pokožke i srsti. Niet preto dôvodov sa rybám vyhýbať. Pokiaľ váš psík trpí kožnými prejavmi alergie či intolerancie, s vyváženým diétnym krmivom Farmina Vet Life dog hypoallergenic fish & potato s obsahom bielkoviny zo sleďa a prídavkom prírodného rybieho tuku (kľúčovým pre zdravie kože) rozhodne nešliapnete vedľa. Symptómy potravinovej alergie / intolerancie u psíka Potravinové alergie a intolerancie na už skonzumované potraviny sa môžu prejavovať niekoľkými spôsobmi. Najčastejšie ide o dermatózy, teda kožné prejavy, kedy psík vykazuje niektorý z nasledujúcich príznakov: atopia alebo mastenie a chronické svrbenie spôsobené uvoľňovaním histamínu,vyrážky alebo horúce červené či tmavšie miesta na koži, najmä v oblasti žalúdka a pod pazuchami,neustále olizovanie labiek (čo poznať aj podľa zafarbenia – zhnednutia či začervenania – srsti slinami), rednutie alebo strata srsti. K problémom kože sa neraz pridružia časté problémy so zapálenými análnymi žľazami, hnačky, zvracanie a opakujúce sa infekcie uší. Eliminačná diéta teda bude logicky pozostávať z unikátneho spojenia bielkovín a sacharidov, ktoré váš psík predtým nedostával. Aké ďalšie výhody ponúka suché krmivo Farmina Vet Life dog hypoallergenic? Hypoalergénne krmivá pre psov majú za cieľ odstrániť zo stravy psa najbežnejšie alergénne proteíny a použiť čo najmenej prísad. Menej ingrediencií však samo o sebe veľa neznamená, pokiaľ tieto ingrediencie nie sú vysokokvalitné a nutrične hodnotné. Tak ako v prípade kvalitnej veterinárnej diéty Farmina Vet Life dog hypoallergenic (verzia fish & potato). Diéta obsahuje jediný a jedinečný zdroj živočíšnych proteínov – bielkoviny z divokého sleďa žijúceho v Severnom mori s vysokou biologickou hodnotou. Jediným zdrojom škrobu, zvlášť často indikovaným pre psíkov s alergiou na obilniny, sú sladké zemiaky – batáty s nízkym glykemickým indexom, ktoré nespôsobujú prudké výkyvy v hladinách krvného cukru. Optimálny obsah esenciálnych mastných kyselín v tuku z rýb a koncentrácia zinku pôsobí protizápalovo na pokožku i sliznice tráviaceho ústrojenstva. Dáva organizmu skvelú možnosť sa počas diéty zregenerovať. Komplex antioxidantov chráni bunky pred oxidačným stresom a zároveň prirodzeným spôsobom uchováva kvality produktu. Nebolo preto treba žiadne potravinárske prídavné látky, ako sú konzervačné látky, farbivá alebo príchute, na ktoré tiež mnoho psíkov nepriaznivo reaguje. Monoproteínové krmivo bez obilnín Minimálne riziko alergickej reakcie Prírodné antioxidanty omega-3, omega-6 Žiadne rastlinné proteíny v zložení Až odoznejú príznaky a koža i trávenie budú vďaka diéte opäť v poriadku, psíkovi možno začať po jednej pridávať predtým používané zložky potravy. Pamätajte, že niektoré reakcie prichádzajú s oneskorením. Po pridaní každej ingrediencie treba vyčkať aspoň pár dní. Ak sa príznaky objavia do týždňa po pridaní starej zložky, práve ste odhalili vinníka alergie/intolerancie. Odporúčaná dĺžka liečebného cyklu je 3 až 8 týždňov. V prípade alergie alebo intolerancie sa môže používať nepretržite, po celý život. Zviera musí mať voľný prístup k čerstvej pitnej vode. Denné množstvo diétnej potravy je možné rozdeliť do dvoch alebo viacerých kŕmení. Používanie, dávkovanie i všetky náležitosti veterinárnej diéty konzultujte so svojím veterinárnym lekárom. Suché krmivo možno pre spestrenie jedálnička doplniť vlhkým krmivom z konzervy Farmina Vet Life dog hypoallergenic fish & potato s obsahom chutného pstruha, sardiniek, batátov a semien quinoy. Ak váš miláčik predtým ryby konzumoval a môže byť citlivý na rybie proteíny, na eliminačnú diétu môžete vyskúšať verziu hypoalergénneho krmiva s vajíčkom a ryžou. Zloženie a výživa Určenie: kompletné monoproteínové bezlepkové krmivo pre psy, odporúčané na manažment pacientov s potravinovou alergiou, potravinovou intoleranciou a tiež na zlepšenie kvality kože a srsti v prípade dermatóz a nadmerného vypadávania srsti. Značka a produktový rad: Farmiva Vet Life Zloženie krmiva Farmina Vet Life dog hypoallergenic fish & potato: sladký zemiak (69%), bielkoviny zo sušených rýb (14%), rybí tuk, uhličitan vápenatý, monodikalciumfosfát, chlorid sodný. Antioxidanty: extrakt toroferolu z rastlinných olejov 10mg. Energetická hodnota: EM Kcal/Kg 3562 – Mj/Kg 14,90 Dávkovanie krmiva Farmina Vet Life dog hypoallergenic fish & potato: Kŕmny návod je uvedený na obale produktu. Analytické zložky: bielkoviny 15.50%; tuky a oleje 13.00%; vláknina 1.70%; popol 7.60%; vápnik 0.70%; fosfor 0.50%; sodík 0.25%; draslík 1.10%; horčík 0.095%; Omega-6 mastné kyseliny 0.40%; Omega-3 mastné kyseliny 2.20%; EPA 0.60%; DHA 0.83%. Nutričná hodnota krmiva Farmina Vet Life dog hypoallergenic fish & potato na 1 kg: Vitamíny a provitamíny: (3a672b) vitamín A 15000IU; (E671) vitamín D3 900IU; (3a700) vitamín E 150mg; (3a300) vitamín C 150mg; (3a314) niacín 38mg; (3a841) kalcium pantotenát, D-forma 15mg; vitamín B2 7.5mg; (3a831) vitamín B6 6mg; (3a820) vitamín B1 4.5mg; (3a880) biotín 0.4mg; (3a316) kyselina listová 0.45mg; vitamín B12 0.06mg; (3a890) cholín chlorid 2000mg; [3a160(a)] betakarotén 1.5mg; (3a370) taurín 1000mg. Zlúčeniny mikroprvkov: (3b6.10) zinok (chelát zinku hydroxyanalógu metionínu): 174.6mg; (3b5.10) mangán (chelát mangánu hydroxyanalógu metionínu): 68mg; (3b108) železo (chelát železa glycínhydrátu): 43.1mg; (3b4.10) meď (chelát medi hydroxyanalógu metionínu): 12.2mg; [3b811(8.12)] selén (inaktivované selenizované kvasnice): 0.14960mg; (3b202) jód (jodičnan vápenatý bezvodý): 1.56mg.